बागड़ी वेबसाईट पर थारो सुआगत है!
प्यारा भाईयो अर भेनो,
ई वेबसाईट गै माध्यम ऊं म्हानै थारूं मिलण गो मोको मिल्यो, ईंखातर म्हे परमेश्वर गो धन्यवाद करां। म्हे बागड़ी भासा में सामग्री भेळी करी है, झिकै नै थे आसानी ऊं डाऊणलोड कर सको। म्हानै आस है थे ईं वेबसाईट नै भोत पसंद करोगा। ई वेबसाईट पर बागड़ी बोलि बोलण आळा लोगा अर बांगै रिति रिवाज गै बारै में जाणन नै मिलै। इमै थानै परमेसर गी गूड बाता जाणन नै बी मिलेगी जिऊं थै आपगै जीवन में पवितर हो सको अर थारो जीवन खुसी ऊं जी सको।
बागडी सब्द बागड़ ऊं पडेड़ो है। बागड़ी भासा भारत अर पाकिस्तान दोना देसां में बोलिजै। पण जादा बागड़ी लोग राजस्थान गै हनुमानगढ अर गंगानगर जिले में रेवै। इंगे अलावा बागड़ी भासा पंजाब अर हरियाणे गै केई जिला में बी बोलिजै। अठे हरेक जाति अर धर्म गा लोग रेवै, पण आ भासा जादा हिन्दू लोगा में बोलिजै। बागड़ी लोग हरेक जाति अर धर्म गै लोगा सागै प्रेम ऊं रेवै। बागडी लोगा गा आपगा खुद गा रिति रिवाज है। बागडी लोग जादा खेती अर पसुपालन करगे आपगो गूजारो करै।
awa_Deva mai_Deva awa_Deva awa_Deva